Tartalom
Index 🔎︎

# Átalakítás

Beállítások a kijelölt objektum átalakításához.

Ennek a parancsnak az eléréséhez...

Válassza az Alakzat – Átalakítás (csak LibreOffice Draw) menüparancsot.

Nyissa meg a kijelölt objektum helyi menüjét, majd válassza az Átalakítás menüparancsot.

## Görbévé

A kijelölt objektumot Bézier-görbévé alakítja.

## Sokszöggé

A kijelölt objektumot sokszöggé alakítja (egyenes vonalakkal határolt zárt objektum). Az objektum kinézete nem változik. Az alakzat megváltoztatásához kattintson a jobb egérgombbal az objektumra, majd válassza a helyi menü Pontok szerkesztése menüparancsát.

## Körvonallá

A kijelölt objektumot sokszöggé vagy sokszögek csoportjává alakítja. Ha az átalakítás során sokszögek csoportja jön létre (például szöveg objektummá alakítása során), akkor a csoportba belépéshez nyomja meg az F3 billentyűt, mert csak ez után tud kijelölni egyetlen sokszöget.

## Térbelivé alakítás

A kijelölt objektumot térbeli (háromdimenziós) objektummá alakítja.

## Térbeli forgástestté alakítás

Létrehoz egy háromdimenziós alakzatot, a kijelölt objektum függőleges tengelye körüli megforgatásával.

## Bitképpé

A kijelölt objektumot bitképpé alakítja. (A bitkép pontok összességét jelenti, amelyek együttesen egy képet alkotnak.)

## Metafájllá

A kijelölt objektumot átkonvertálja WMF-formátumra (Windows Metafile), amely tartalmazza mind a bitkép, mind a vektorgrafikus adatokat.