Tartalom
Index 🔎︎

# Exportálás HTML formátumba - 2. oldal

Meghatározza a közzététel típusát.

Megadhatja, hogy szeretne-e kereteket beilleszteni, címlapot készíteni vagy a bemutató jegyzeteit megjeleníteni.

Ennek a parancsnak az eléréséhez...

LibreOffice Draw or LibreOffice Impress menu File - Export, select HTML file type, page 2 of the wizard.

## Közzététel típusa

Meghatározza a tervezett exportálás alapbeállításait.

## Szabványos HTML formátum

Szabványos HTML-oldalakat készít az exportált oldalakból.

## Szabványos HTML, keretekkel

Szabványos HTML-oldalt készít keretekkel. Az exportált oldal a fő kereten belül fog elhelyezkedni, a keret bal oldalán tartalomjegyzék lesz látható, hiperhivatkozások formájában.

### Címlap létrehozása

Létrehoz a dokumentumhoz egy címoldalt.

### Jegyzetek megjelenítése

Megadja hogy a jegyzetek is látsszanak.

## Automatikus

HTML-bemutatót készít az automatikus beállításokkal, amelyben a diák automatikusan váltanak meghatározott idő elteltével.

### Ahogy a dokumentumban meg van adva

A diák közti átmenet függ az időzítéstől, amit az egyes diákra beállított. Ha kézi átmenetet állított be, akkor a HTML-bemutató tetszőleges billentyű lenyomására lép tovább egy oldallal.

### Automatikus

A diaátmenet a bemutató tartalmától függetlenül, a megadott időtartam letelte után automatikusan bekövetkezik.

### Dia megjelenítési ideje

Az egyes diák megjelenítésének idejét állítja be.

### Végtelen

Automatikusan újraindítja a HTML-bemutatót az utolsó dia megjelenítése után.

## WebCast

WebCast exportálása esetén automatikus parancsfájlok készülnek, Perl- vagy ASP-támogatással. Ez lehetővé teszi, hogy az előadó (például egy internetes diavetítést használó telefonkonferencia előadója) megváltoztassa a diákat a hallgatóság böngészőjében. A WebCasttal kapcsolatos további információkat lásd később ebben szakaszban.

### ASP (Active Server Pages)

Az ASP beállítás használatakor a WebCast export ASP-lapokat hoz létre. A HTML-es bemutató csak ASP-t támogató webkiszolgálók esetén lehetséges.

### Perl

A WebCast-exportálásnál használt HTML-oldalak és Perl-parancsfájlok létrehozására.

#### Figyelők URL-je

Megadja az abszolút vagy relatív URL-t, amelyet a böngészőbe kell írni a bemutató megtekintéséhez.

#### Bemutató URL-je

Megadja az abszolút vagy relatív URL-t, ahova az elkészült HTML-bemutató a webkiszolgálón mentésre került.

#### Perl-parancsfájlok URL-je

Megadja a generált Perl-parancsfájlok URL-jét (abszolút vagy relatív).

## További információk a WebCast-exportálásról

Két lehetőség van LibreOffice Impress-bemutatók exportálására a WebCast technológia segítségével: Active Server Pages (ASP) és Perl.

A WebCasthoz mindkét esetben olyan HTTP-kiszolgálóra van szükség, amely vagy a Perl vagy az ASP parancsnyelvet támogatja. Emiatt az exportálási lehetőségek függenek a használt HTTP-kiszolgálótól.

## WebCast ASP-vel

### Exportálás

- Az ASP exportálásához egy LibreOffice Impress-dokumentumban válassza a Fájl - Exportálás menüparancsot. Ezután megjelenik az Exportálás párbeszédablak, amelyben kiválaszthatja a HTML-dokumentumot fájltípusként. A könyvtár kiválasztása és a fájlnév megadása után kattintson az Exportálás gombra. Ha ASP-ként kívánja exportálni, akkor ajánlatos egy „titkos” fájlnevet választani a HTML-fájlhoz (részleteket lásd alább). Ezután láthatja az Exportálás HTML formátumba párbeszédablakot. Számos fájl lesz kiírva az éppen kiválasztott könyvtárba.

- Az előadó a beírt fájlnevet használja a közönség által látott diák közötti váltáshoz. A WebCast fájlokat mentheti helyileg vagy közvetlenül a HTTP-kiszolgálóra. Később FTP segítségével átviheti a helyileg mentett fájlokat a HTTP-kiszolgálóra. A WebCast csak akkor működik, ha a fájlok egy HTTP-kiszolgálón keresztül lettek kérve.

Ne használjuk ugyanazt a könyvtárat két különböző HTML-exportra.

- Válassza a WebCast lehetőséget a HTML-exportálás tündér második oldalán.

- A WebCast beállítások területén válassza az Active Server Pages (ASP) beállítást. Ezután folytathatja más beállítások megadását, vagy a Létrehozás gombra kattintva elindíthatja az exportálást.

### Az ASP WebCast használata

A WebCastot máris használhatja, amint az exportált fájlok elérhetők egy HTTP-kiszolgálón keresztül.

Példa:

Tételezzük fel, hogy a Microsoft Internet Information Server telepíve van a számítógépére. A "c:\Inet\wwwroot\presentation" könyvtárat adta meg HTML kimeneti könyvtárként az IIS beállítása során. A számítógép URL-je a feltételezés szerint: "http://myserver.com".

- Az exportálási folyamat során létrehozott fájlokat a c:\Inet\wwwroot\presentation\ könyvtárba mentette. Ebben a könyvtárban az exportálás létrehoz egy HTML-fájlt, amelynek például a „titkos.html” nevet adhatja. Beírta ezt a nevet a Mentés párbeszédablakba (lásd fent). Az előadó megkeresheti az exportált HTML-fájlokat a http://myserver.com/presentation/titkos.html URL JavaScript-támogatással rendelkező HTTP-böngészőbe írásával. Az előadó az űrlapon lévő vezérlőelemek segítségével módosíthatja az oldalt.

A hallgatóság megtekintheti az előadó által kiválasztott diát a http://myserver.com/presentation/webcast.asp URL-címen. Nem tudnak átlépni ezen az URL-en más diára, hacsak nem tudják a fájlnevet. Győződjön meg róla, hogy a HTTP-kiszolgáló nem jeleníti meg a könyvtárlistát.

## WebCast Perlen keresztül

### Exportálás

- Az exportáláshoz egy LibreOffice Impress-dokumentumban válassza a Fájl - Exportálás menüparancsot. Ez megnyitja az Exportálás párbeszédablakot, amelyben kiválaszthatja a HTML-dokumentumot fájltípusként. A mappa kiválasztása és a fájlnév megadása után kattintson a Mentés gombra. Ez megnyitja az Exportálás HTML formátumba tündért. Ez kiír néhány fájlt az imént kiválasztott mappába.

- A megadott fájlnevet az előadó használja a diák közti váltáshoz. Kérjük, válasszon egy üres könyvtárat.

- A HTML-exportálás második oldalán válassza ki a WebCast lehetőséget kiadási típusként.

- A WebCast beállítás területén válassza a Perl elemet.

- A Figyelők URL-címe szövegmezőben adja meg a hallgatóság által használt HTML-dokumentum nevét. A Bemutató URL-címe, szövegmezőben adja meg a bemutatóhoz használt könyvtár URL-címét, a Perl -parancsfájlok URL-címe mezőben pedig a CGI-parancsfájl könyvtár URL-címét. A tündér következő oldalain további beállításokat adhat meg, vagy a Létrehozás gombra kattintva elindíthatja az exportálási folyamatot.

### A Perl WebCast használata

Az exportálás során létrehozott fájlokat a Perl-támogatással rendelkező HTTP-kiszolgálón még telepíteni kell. Ez nem hajtható végre automatikusan a Perl-támogatást biztosító HTTP-kiszolgálók sokfélesége miatt. A végrehajtandó lépések az alábbiakban kerülnek bemutatásra. Tanulmányozza a kézikönyveket, vagy kérdezze meg a hálózati rendszergazdát, hogy ezeket a lépéseket hogyan kell alkalmazni a kiszolgálón.

- Először rakjuk az exportálás során készült fájlokat a HTML-kiszolgáló megfelelő könyvtárába.

- Mozgassa át a htm, jpg és gif kiterjesztésű fájlokat a HTTP-kiszolgáló könyvtárába, amelyre a Bemutató URL-címe jelölőnégyzet hivatkozik.

- A pl és txt kiterjesztésű fájlokat át kell helyezni a HTTP-kiszolgáló azon könyvtárába, amelyre az Perl parancsfájlok URL-címe szövegmező hivatkozik. Ezt a könyvtárat úgy kell konfigurálni, hogy a benne lévő Perl-parancsfájlokat futtathatók legyenek HTTP-kéréseken keresztül is.

- UNIX rendszereken adjon megfelelő jogosultságot a pl kiterjesztésű fájloknak, hogy végrehajthatók legyenek a HTTP-kiszolgáló által. Ez általában chmod paranccsal történik. A currpic.txt fájl jogosultságait úgy kell megadni, hogy azt a HTTP-kiszolgáló írhassa.

Most már tudja használni a WebCast lehetőséget.

Példa:

Ebben a példában egy HTTP-kiszolgálót és Linux operációs rendszert futtató számítógéppel rendelkezik. A HTTP-kiszolgáló URL-címe http://myserver.com, és a HTML-dokumentumok kimeneti könyvtára a //user/local/http/ könyvtár. A Perl-parancsfájlokat a //user/local/http/cgi-bin/ könyvtár tartalmazza. Legyen az exportálási fájl neve titkos.html, a figyelők URL-címe pedig bemutato.html. A bemutató URL-címe szövegmezőbe írja be a http://myserver.com/presentation/ címet, a Perl parancsfájlok URL-címe mezőbe pedig a http://myserver.com/cgi-bin/ címet.

- Most másolja át az összes *.htm, *.jpg és *.gif kiterjesztésű fájlt az exportálás során megadott könyvtárakból a //user/local/http/presentation/ könyvtárba a HTTP-kiszolgálón, majd másolja át az összes *.pl és *.txt fájlt a //user/local/http/cgi-bin/ könyvtárba.

- Jelentkezzen be a kiszolgálóra rootként, majd lépjen át a //user/local/http/cgi-bin/ könyvtárba. A chmod parancs segítségével megadhatja a megfelelő jogosultságokat.

Ha befejezte a Perl-fájlok telepítését, akkor az előadó megtarthatja a bemutatót. A hallgatók a http://myserver.com/presentation/bemutato.html címen tekinthetik meg ezt a bemutatót.