Tartalom
Index 🔎︎

# Adatbázisok kicserélése

Módosítja az aktuális dokumentum adatforrásait. A beszúrt mezők tartalmának helyes megjelenítéséhez a csereadatbázisnak ugyanazokat a mezőket kell tartalmaznia.

Ennek a parancsnak az eléréséhez...

Válassza a Szerkesztés - Adatbázisok kiválasztása lehetőséget.

Ha például egy adatbázisból címeket szúr be egy körlevélbe, akkor más címek beszúrásához kicserélheti az adatbázist egy másik címadatbázisra.

## Adatbázisok kicserélése

Ebben a párbeszédablakban egyszerre csak egy adatbázis módosítható.

### Használt adatbázisok

Felsorolja a jelenleg használt adatbázisokat. A listán szereplő összes adatbázis legalább egy mezőjét tartalmazza az aktuális dokumentum.

### Elérhető adatbázisok

A LibreOffice programban regisztrált adatbázisokat sorolja fel.

## Tallózás

Egy fájlmegnyitási párbeszédablakot nyit meg, amelyben kiválaszthat egy adatbázisfájlt (*.odb). A kiválasztott fájl felkerül az Elérhető adatbázisok listára.

## Meghatározás

Lecseréli az aktuális adatforrást az Elérhető adatbázisok listában kiválasztott adatforrással.

## Adatbázis kicseréléséhez:

Győződjön meg arról, hogy mindkét adatbázis tartalmaz egyező mezőket és mezőtípusokat.

1. Kattintson arra a dokumentumra, amelyben módosítani szeretné az adatforrást.

2. Válassza a Szerkesztés - Adatbázisok kicserélése lehetőséget.

3. A Használt adatbázisok listában jelölje ki a lecserélendő adatbázistáblát.

4. Az Elérhető adatbázisok listában jelölje ki a csereadatbázis-táblát.

5. Kattintson a Meghatározás gombra.