Tartalom
Index 🔎︎

# Adatbázisűrlap-események

Az Események lap segítségével hozzárendelhet egy makrót bizonyos eseményekhez, amelyek az adatbázisűrlapban történnek.

Ennek a parancsnak az eléréséhez...

Open context menu of a selected form element - choose Form Properties - Events tab.

Open Form Design toolbar, click Form Properties icon - Events tab.

Egy esemény makróhoz csatolásához először írjon egy makrót, amely tartalmazza az esemény bekövetkezésekor végrehajtandó összes parancsot. Ezután rendelje ezt a makrót a megfelelő eseményhez a megfelelő esemény mellett található ... gombra kattintással. Megnyílik a Makró hozzárendelése párbeszédablak, amelyben kiválaszthatja a makrót.

Az alábbi műveleteket egyénileg is beállíthatja, ami azt jelenti, hogy használhat a saját párbeszédablakokat az egyes műveletek leírásához:

1. Hibaüzenet megjelenítése;

2. Törlési folyamat jóváhagyása (adatrekordoknál);

3. Paraméterek lekérdezése;

4. Bevitel ellenőrzése adatrekord mentésekor.

Kiadhat például egy "törlés megerősítése" kérést például a "Valóban törölni kívánja az xyz vásárlót?" adatrekord törlésekor.

Az Események párbeszédablakban megjelenő eseményeket nem lehet közvetlenül szerkeszteni. Egy eseményt a Del billentyűvel törölhet a listából.

Az alábbiakban található az olyan űrlapesemények felsorolása és leírása, amelyek makróhoz rendelhetők:

## Elküldés előtt

Az Elküldés előtt esemény az űrlap adatainak elküldése előtt következik be. A True érték visszaadása jóváhagyja a beküldést, a False megállítja.

## Frissítés előtt

A Frissítés előtt esemény az előtt következik be, hogy a felhasználó által megváltoztatott vezérlőelem tartalma beíródik az adatforrásba. Például a csatolt makró a HAMIS érték visszaadásával megakadályozhatja ezt a műveletet.

## Frissítés után

A Frissítés után esemény az után következik be, hogy a felhasználó által megváltoztatott vezérlőelem tartalma beíródik az adatforrásba.

## Alaphelyzetbe állítás előtt

Az Alaphelyzetbe állítás előtt esemény az űrlap alaphelyzetbe állítását megelőzően következik be. A True visszaadása jóváhagyja az alaphelyzetbe állítást, a False visszaadása megakadályozza a műveletet.

Az űrlap visszaáll alapállapotba, ha az alábbi feltételek közül valamelyik teljesül:

1. A felhasználó megnyom egy (HTML) gombot, amely visszaállító gombként van megadva.

2. Egy új és üres rekord jön létre az űrlapban, amely egy adatforráshoz van csatolva. Az utolsó rekordban például a Következő rekord gomb megnyomható.

## Alaphelyzetbe állítás után

Az Alaphelyzetbe állítás után esemény egy űrlap alapállapotba hozatala után következik be.

## Hiba történt

Ha az adatforrás elérése közben hiba történik, a Hiba történt esemény következik be. Ez űrlapokra, listapanelekre és kombinált listákra vonatkozik.

## Kilépés előtt

A Kilépés előtt esemény az űrlapból kilépés előtt következik be, ez független annak adatforrásától.

## Kilépéskor

Az Eltávolítás közben esemény közvetlenül az űrlap eltávolítása után következik be, ez független annak adatforrásától.

## Paraméterek kitöltése

A Paraméterek kitöltése esemény akkor következik be, amikor egy űrlap betöltődik, és ki kell tölteni azt. Például az űrlap adatforrása megadható az alábbi SQL-paranccsal:

SELECT * FROM address WHERE name=:name

Itt a :name a paraméter, amelyet betöltéskor ki kell tölteni. A paraméter automatikusan kitöltésre kerül a szülőűrlapból, amennyiben ez lehetséges. Ha a paraméter nem tölthető ki, akkor ez az esemény meghívásra kerül és egy csatolt makró ki tudja tölteni a paramétert. A True visszaadása esetén a paraméterezett utasítás végrehajtását folytatni kell, False esetén nem.

## Rekordművelet előtt

A Rekordművelet előtti esemény az aktuális rekord megváltozása előtt következik be. A True visszaadása engedélyezi a módosítást, a False nem. Például egy csatolt makró kérhet megerősítést egy párbeszédablakban.

## Rekordművelet után

A Rekordművelet után esemény közvetlenül az aktuális rekord megváltozása után következik be.

## Rekordváltozás előtt

A Rekordváltás előtt esemény az aktuális rekordmutató – SQL kurzor – megváltozása előtt következik be. A True visszaadása engedélyezi a mozgást, a False nem.

## Rekordváltozás után

A Rekordváltozás után esemény közvetlenül az aktuális rekordmutató megváltozása után következik be.

## Töltés közben

A Töltés közben esemény közvetlenül az űrlap betöltése után következik be.

## Törlés megerősítése

A Törlés megerősítése esemény akkor következik be, amikor az adatokat törlik az űrlapról. A True visszaadása engedélyezi a sor törlését, a False nem. Például egy csatolt makró kérhet megerősítést egy párbeszédablakban.

## Újratöltés előtt

Az Újratöltés előtt esemény az űrlap újratöltése előtt következik be. Az adattartalom ekkor még nem lett frissítve.

## Újratöltéskor

Az Újratöltés közben esemény közvetlenül az űrlap újratöltése után következik be. Az adattartalom ekkor már frissítődött.

## Vétózható események

A makrók megszakíthatják az esemény-végrehajtást, ha logikai értéket adnak vissza: a True engedélyezi az esemény végrehajtásának folytatását, míg a False megállítja az esemény végrehajtását.

A következő események megszakíthatók a False visszaadásával:

- Rekordművelet előtt

- Rekordváltozás előtt

- Elküldés előtt

- Frissítés előtt

- Paraméterek kitöltése