Tartalom
Index 🔎︎

# Szöveges táblázat sorainak és oszlopainak átméretezése

Átméretezheti a táblázat celláinak és oszlopainak szélességét, és a sorok magasságát is módosíthatja.

A Táblázat eszköztár Méret optimalizálása csoportjában található ikonokkal a sorokat és oszlopokat egyenletesen eloszthatja.

## Oszlopok és cellák szélességének módosítása

### Egy oszlop szélességének megváltoztatásához

Tegye az alábbiak közül az egyiket:

- Helyezze az egérmutatót az oszlopelválasztó vonal fölé, amíg a kurzor át nem változik egy elválasztó ikonná, majd húzza át a vonalat egy másik helyre.

- Helyezze az egérkurzort a vonalzón található oszlopelválasztó vonal fölé, amíg a kurzor át nem változik egy elválasztó ikonná, majd húzza át a vonalat egy másik helyre.

- Tartsa lenyomva a Command Ctrl billentyűt, majd kattintson, és húzzon egy vonalat, hogy minden cella a vonal felett vagy attól jobbra méreteződjön át.

- Állítsa a kurzort az oszlop egyik cellájára, tartsa lenyomva az Option Alt billentyűt, majd nyomja meg a balra nyíl vagy jobbra nyíl billentyűt.

- Az oldal bal széle és a táblázat széle közötti távolság növeléséhez tartsa lenyomva az Option Alt+Shift billentyűket, majd nyomja meg a jobbra nyíl billentyűt.

A nyílbillentyűk viselkedését megadhatja a LibreOffice - Beállítások az Eszközök - Beállítások - LibreOffice Writer - Táblázat lehetőség választásával, és a kívánt lehetőségek Billentyűzet-kezelés területen való megadásával.

### Egy cella szélességének megváltoztatásához

Tartsa lenyomva az Option+Command Alt+Ctrl billentyűt, majd nyomja meg a balra vagy jobbra nyílbillentyűt.

## Egy sor magasságának módosítása

Egy sor magasságának módosításához állítsa a kurzort a sor egyik cellájára, tartsa lenyomva az Option Alt billentyűt, majd nyomja meg a felfelé nyíl vagy lefelé nyíl billentyűt.

## A teljes táblázat átméretezése

A táblázat szélességének és magasságának módosításához tegye a következők egyikét:

- Kattintson a táblázat belsejébe. A vonalzókon húzza el a fehér és a szürke terület közötti határt a táblázat átméretezéséhez.

- Click inside the table. Choose Table - Properties to open a dialog and set the properties to the numbers.

Szöveg táblázat széléhez tördeléséhez és két táblázat egymás mellé rendezéséhez a táblázatokat keretbe kell illeszteni. Kattintson a táblázat belsejébe, nyomja meg a Command Ctrl+A billentyűkombinációt, majd válassza a Beszúrás - Keret menüparancsot.

A HTML-oldalakon belüli táblázatok nem rendelkeznek minden tulajdonsággal és lehetőséggel, amelyek rendelkezésre állnak az OpenDocument formátumban levő táblázatok esetén.

Kapcsolódó témakörök

Táblázatsorok és -oszlopok viselkedésének módosítása

Cellák egyesítése és felosztása

Vonalzók használata